د افغانی سرې میاشتې ننګرهار مرستون په تېره یوه میاشت کې د خپلو بشرپالو فعالیتونو له لارې په ټولیزه توګه ۱۰۲۶ تنه کورنیو او بېرونیو مشمولینو ته خدمات ترسره کړی. په یاده موده کې د ۲۹ داخلی مشمولینو کورنیو له ۱۸۱ تنو سره ۴۱۲۴۹۵ زره او د ۱۰۵ بېرونیو مشمولینو کورنیو له ‏۵۱۰ غړیو سره ۴۵۹۴۸۹ افغانۍ نغدی مرسته ترسره شوې. همدارنګه له ۱۸۱ تنو بې سرپرسته کونډو سره ۱۵۳۸۵۰ افغانی نغدی مرسته شوې، ددې ترڅنګ ۸۰ تنه بې سرپرسته کونډو ته د ځان بساینې او عاید ترلاسه کولو په موخه د کالیو ګنډلو، غالۍ اوبدلو او نورو بېلابېلو مهارتونو په برخه کې ‏حرفوی زده کړې ورکړل شوی او ۴۵۶۱۲۸۰ زره افغانیو په ارزښت ورته د خیاطۍ توکی اخستل شوی. همدا ډول ۷۵ بې سرپرسته کونډې اوسمهال هم د خیاطۍ په زده کړو بوختې دی.